Fövqəltəbii_(teleserial,_2005)
Altıncı mövsüm
7-ci seriada Kastiel Semin ruhunun olmadığını və yalnız bədəninin geri qayıtdığını bildirir. Ruhunun isə cəhənnəmdə, Lüsiferin qəfəsində, Lüsifer və Mixaillə bir yerdə qaldığını deyir. Samuel və Kembellər "Alfa"nı tuturlar, Din və Sem onu sorğuya çəkirlər. "Alfa" oradan qaça bilir. Bu vaxt Krovlinin şeytanları "Alfa"nı ələ keçirərək gizlədirlər. Daha sonrasa Sem və Samueli dünyaya Krovlinin gətirdiyini və Samuelin də hər şeyi bildiyini öyrənirlər. Krovli "Alfa"dan Araf adlı məkanın yerini öyrənmək istəyir. Samuel isə artıq Krovlinin iti olub. Bir gün Din, Samuel və Sem söhbət edən vaxt Sem Samueli öldürməyə cəhd etsə də Din buna imkan vermir. Din onun getməsinə icazə verir. Belə olan halda qardaşlar Krovlidən Semin ruhunu almaq istəyirlər. Çünki cəhənnəm hazırda Krovlinin əlindədir. Daha sonrasa Kastiel gəlir və Krovliyə Semin ruhunu gətirib gətirməyəcəyini soruşur. Krovli gətirməyəcəyini dediyi vaxt Kastiel onun sümüklərini yandıraraq onu öldürür. Dörd atlıdan biri olan "ölüm" Din ilə ünsiyyətə keçərək ona mərc təklif edir. Əgər mərci udarsa Semin ruhunu geri gətirəcək. Bunun üçünsə 24 saatlığa "ölüm"ün yerinə keçməli və üzüyü 24 saat ərzində çıxartmamalıdır. Lakin vaxt hələ dolmamış Din (balaca qızı xilas etmək üçün) üzüyü çıxardır. Ölüm gələrək ona uduzduğunu bildirir, lakin yenə də Semin ruhunu geri gətirəcəyini deyir. Bu vaxt ərzində isə Semin ruhu cəhənnəmdə çox əzablar görüb, bədəninə qayıdarsa yaşamış olduğu əzablar onu öldürə bilər. Buna görədə "ölüm" xatırlamalı və xatırlamamalı şeylər arasında bir divar yaradır və ruhunu bədəninə salır. Sem oyananda ruhsuz olan vaxtlarını xatırlamır, heç Din də bu barədə bir söz demir. Əgər xatırlamağa başlasa ölümün qoyduğu divar dağılacaq və Sem cəhənnəmdə çəkdiyi əzablar yadına düşəcək. Sem gördüyü hər şəkildə və hər adamda öz ruhsuz vəziyyətini xatırlayır. Sem artıq cəhənnəmi xatırlamağa başlayır. Bu vaxt Arafdan bir varlıq çıxır. Bu bütün varlıqların anası sayılan Evadır. Sem, Din, Bobbi və Kastiel onu öldürmək üçün yola çıxırlar. Eva isə onların gələcəyini çoxdan bilir. Onlar maşına minən vaxt varlıqlar peyda olaraq onların silahlarını alırlar. Eva onlardan Krovlinin harada olduğunu soruşur. Din və Sem təəccüblənirlər. Çünki Krovli onların gözləri qarşısında ölmüşdü. Eva isə israrla onun ölmədiyini bildirir. Din cavab verməyəndə isə Eva onu monsterə çevirmək üçün dişləyir. Lakin heç nə olmur. Çünki Din simurqun külünü viski ilə içmişdi. Evanı öldürə bilən yeganə şey isə simurqun külüdür. Eva ölür. Hamı normal vəziyyətə qayıdır. Kastiel Dini, Semi və Bobbini evlərinə aparır və sonra yox olur. Daha sonra Krovli Kastielin yanına gəlir, çünki onlar əvvəldən əlbirdirlər. Kastiel Rafaelə necə qalib gələcəyini fikirləşdiyi bir vaxt Krovli onun yanına gələrək Arafdakı ruhları içinə çəkdiyi vaxt Tanrı ola biləcəyini deyir. Onların əlbirliyi isə bundan sonra başlayır. Din, Bobbi və Sem Kastielin Krovli ilə olan əlbirliyini öyrənir və ondan uzaqlaşırlar. Kastielin Arafı açmaması üçün hər şey etməyə hazırdırlar. Kastiel onlarla rastlaşmamaq üçün Semin beynindəki divarı dağıdır və Semin zehni paramparça olur. Beynində cəhənnəmi xatırlayan Sem ilə rastlaşır. Onu öldürür və cəhənnəmlə bağlı hər şey yadına düşür. Baltazar Din və Bobbiyə Kastielin Arafı harada açacağını deyir. Onlar da Kastielin Arafı açmaq üçün edəcəyi ayinə mane olmaq üçün Baltazarın dediyi yerə gedirlər. Kastiel Baltazarın ona xəyanət etdiyini bilərək onu öldürür. Sonra Krovliyə xəyanət edərək onu uzaqlaşdırır. Bir müddət sonra Krovli Rafael ilə birgə gəlir və Kastieldən Arafı açmaq üçün bakirə qanını alır. Rafael və Krovli ayini bitirsələr də heç nə baş vermir. Çünki Kastiel onlara it qanını verərək əsl qanı özündə saxlamışdı. Kastiel geri qayıdanda artıq mələk deyildi. O, yeni Tanrı olmuşdu. Krovli öləcəyini bildiyi üçün qaçır. Kastiel Rafaeli bağışlamır və yox edir. Daha sonra isə Din, Bobbi və Semə "Yeni Tanrınıza baş əyin. Yoxsa hamınızı məhv edərəm" deyir. Beləcə də 6-cı mövsüm başa çatır.